Document ID: /roh_data/filtered/fineweb-2-filterrobots_roh.jsonl.gz/6011

L'assamblea naziunala ha approvà in'ulteriur scumond da telefonins en scolas. La nova lescha scumonda da principi il diever da telefonins u tablets en scolas primaras e secundaras.
Gia dapi il 2010 na pon scolaras e scolars betg duvrar lur telefonins durant la scola. Plinavant pon las scolas era fixar reglas pli severas en lur urden da chasa. En futur vegnia ad esser cuntrari: Il diever da telefonins è da principi scumandà sin l'entir areal da scola. L'urden da chasa po dentant lubir excepziuns. Quai per exempel sch'il telefonin vegn duvrà per il diever pedagogic.
La proposta per la lescha è vegnida da la partida Republique en Marche dal president Emmanuel Macron. Cun la nova lescha accumplescha Macron in'empermischun da ses cumbat electoral.
RR novitads 11:00